cyanic-selkie/wikianc huggingface dataset:
Den generelle relativitetsteorien
Kovariant fysikk og gravitasjon
Dette er et enkelt eksempel på essensen i den generelle relativitetsteorien. Den er kovariant ved at den ikke bare er en relativistisk teori for gravitasjon, men sier at alle fundamentale, fysiske lover må formuleres slik at de tar samme form i alle koordinatsystem. Da alle elementærpartikler er beskrevet ved bruk av kvantefeltteori, sier den derfor også hvordan alle slike partikler kobler til gravitasjon. Kjenner man en slik lov i Minkowski-rommet, kan den generaliseres til også å gjelde i et gravitasjonsfelt ved at den flate metrikken ηαβ erstattes med den globale metrikken gμν. Samtidig må alle partiellderiverte ∂α erstattes med kovariant deriverte ∇μ på samme måte som i alle krumlinjete koordinatsystem.
For eksempel, kontinuitetsligningen for en elektrisk strøm med firevektor J μ = (cρ,J) kan skrives på kovariant vis i Minkowski-rommet som ∂μJ μ = 0. Bevarelse av denne strømmen i et gravitasjonsfelt uttrykkes da som ∇μJ μ = 0. På samme måte skrives bevarelse av energi og impuls for et system med energi-impulstensor T μν på kovariant form som ∇μT μν = 0.
Et tilsvarende eksempel gjelder ligningen for den geodetiske kurven som en fri partikkel følger. Ved å innføre firehastigheten u' α = dx' α/dλ, er bevegelsesligningen i et lokalt Minkowski-rom du' α/dλ = 0. Ved bruk av kjerneregelen for derivasjon kan dette skrives som
eller på den mer kompakte formen u' β∂'β u' α = 0. Denne ligningen kan så tas over i globale koordinater og blir dermed
Da det første leddet ikke er noe annet enn duμ/dλ, er dette den geodetiske ligningen. Denne utledningen viser at den frie partikkelen i hvert øyeblikk fortsetter å gå i den retningen som firehastigheten angir.
Newtonsk grense
Geometrien til tidrommet og dermed også all fysikk i det krumme tidrommet er gitt ved den metriske tensoren gμν. Den kan i det generelle tilfellet finnes som løsning av Einsteins feltligning. Denne fant Einstein i 1915 ved å forlange at den måtte være i overensstemmelse med Newtons gravitasjonslov for svake felt og gi Newtons andre lov for partikkelbevegelse ved lave hastigheter v << c = 1. Dette kalles vanligvis for den «newtonske grense» hvor lovene for ikke-relativistisk fysikk gjelder.
Lokalt kan Newtons lov for tyngdekraften skrives som en differensialligning av andre orden for gravitasjonspotensialet Φ = Φ(x),
hvor G er gravitasjonskonstanten og ρ = ρ(x) er massetettheten i punktet x. Dette er en Poisson-ligning av samme form som for det elektriske potensialet i elektrostatikken.
hvor κ måtte være en eller annen naturkonstant.
Ikke-relativistisk bevegelse
Når man velger å parametrisere bevegelsen til en partikkel som beveger seg i en statisk metrikk gμν med dens egentid τ, vil størrelsen til firehastigheten u μ = dx μ/dτ være gitt ved u⋅u = gμνu μu ν = 1. For en ikke-relativistsisk bevegelse er den største komponenten u 0 = dt/dτ da tidskoordinaten x 0 = t. Den geodetiske ligningen forenkles da til
Da metrikken i denne grensen er antatt å skille seg lite fra den flate Minkowski-metrikken, kan man skrive
De romlige komponentene av geodetligningen gir nå
Sammenlignes dette med Newtons bevegelsesligning d 2x/dt 2 = - ∇ Φ for en partikkel i gravitasjonspotensialet Φ, må man ha h00 = 2Φ og dermed
De andre komponentene til avviket hμν er ennå ikke kjent, bortsett fra antagelsen at de er uavhengige av tiden. Men det ligger sterke føringer på disse som følger fra feltligningen. Ved å summerer over dens diagonale komponenter, finner man at der  er sporet av energi-impulstensoren etter å ha benyttet at gμμ = 4. Ligningen til Einstein kan dermed skrives på den ekvivalente formen
I den newtonske grensen har energi-impulstensoren en dominerende komponent som er massetettheten  Denne gir av samme grunn  også verdien for sporet. Feltligningen sier dermed at de forskjellige komponentene til Ricci-tensoren må oppfylle betingelsene  og  For beregning av komponenten R00  behøver man bare å vite at  i den statiske grensen. Fra definisjonen følger det da direkte at
Da denne også skal ha verdien κρ/2, betyr det at konstanten κ = 8π G når man sammenligner med  Newtons gravitasjonslov ∇2Φ = 4π Gρ.
Det betyr at i tillegg til at h00 = 2Φ, må også de romlige komponentene til den metriske tensoren ha et avvik. Overensstemmelse finnes når disse hi j = 2δi j Φ. I den newtonske grensen er derfor tidrommets metrikk
Den siste termen her viser at ikke bare det 4-dimensjonale tidrommet er krummet, men også den 3-dimensjonale, romlige delen er ikke-euklidsk. For lys, som per definisjon beveger seg relativistisk, vil denne forandringen av geometrien gi en fordobling av den gravitasjonelle lysavbøyningen sammenlignet med hva den første termen i metrikken alene hadde gitt. Da denne forutsigelsen ble bekreftet ved solformørkelsen i 1919, markerte det begynnelsen på den universelle akseptansen av den generelle relativitetsteorien.
Tid og rom i tidrommet
Av de fire koordinatene xμ = (x0,x1,x2,x3) vil det være en tidskoordinat som vanligvis betegnes som koordinattid med tilhørende metrisk komponent g00 > 1. De tre andre koordinatene angir romlig posisjon i tidrommet. Som i den spesielle relativitetsteorien tenker man seg at hver slik posisjon finnes en observatør som kjenner sine egne koordinater og er utstyrt med en standard klokke. Den viser observatørens egentid τ som i alminnelighet skiller seg fra koordinattiden t. Sammenhengen mellom disse to tidene er gitt ved det kvadratiske linjeelementet som gir
da dx i = 0 i en fast posisjon. Forskjellen mellom disse to tidene kan ikke merkes på samme sted. Men for eksempel, hvis det sendes ut et periodisk signal som lys med en viss frekvens fra et sted, vil dette kunne mottas med en annen periode av en observatør på et annet sted. Dette gir opphav til tidsdilatasjon og rødforskyvning i et gravitasjonsfelt.
Denne rødforskyvningen er lett å regne ut i en statisk metrikk, det vil si en hvor de metriske komponentene er uavhengige av koordinattiden t. Da vil lyssignalet hele tiden følge den samme, geodetiske kurve slik at perioden målt med en koordinatklokke forblir uforandret. Sendes signalet ut fra posisjon 1, vil et tikk til standardklokken der være dτ1 = T1 som er perioden til lyset observert observert i denne posisjonen. Denne er igjen forbundet med frekvensen ved sammenhengen ν1 = 1/T1 når lyshastigheten. Dette signalet blir mottatt i posisjon 2 med periode dτ2 = T2 = 1/ν2 slik at man har sammenhengen
mellom frekvensene. I den newtonske grensen hvor g00 = 1 + 2Φ, blir dermed formelen for rødforskyvningen
i overenstemmelse med hva man finner direkte fra ekvivalensprinsippet.
Alternativt kan man finne dette resultatet ved å betrakte lyssignalet som en strøm av fotoner. Hvert foton har da en fireimpuls som kan finnes fra den kovariante Lagrange-funksjonen L som
hvor den prikkderiverte her er med hensyn på en kurveparameter λ. Hvis nå metrikken er statisk og derfor uavhengig av koordinaten, er denne koordinaten syklisk slik at den konjugerte impulsen p0 har en konstant verdi. Her, som i spesiell relativitetsteori, vil en observatør med firehastighet uμ måle en energi for fotonet med verdi. Da observatøren er i ro og man alltid har at u⋅u = 1, vil. Dermed er den observerte energien. Da denne er proporsjonal med frekvensen til fotonet og p0 er konstant, gir dette samme formel for rødforskyvningen.
Romlig metrikk
Romlige avstander i det nærliggende området til en observatør i et punkt, kan måles ved «radarmetoden». Et lyssignal blir sendt ut mot et punkt i nærheten og reflektert tilbake til observatøren som registrerer refleksen det på et litt senere tidspunkt. Tidsforsinkelen han måler på sin standardklokke er da den dobbelte, romlige avstand til nabopunktet.
Lys beveger seg langs en geodetisk kurve som også må oppfylle kravet ds2 = 0. Splittes denne ligning opp i komponenter for tid og rom, kan man finne koordinattiden som går med for transmisjonen frem og tilbake, ved å løse en andregradsligning som gir
Da refleksjonen tilbake har dxk med motsatt fortegn, vil det totale tidsforløpet på standardklokken være
Den kvadrerte avstanden til nabopunktet kan derfor skrives som
hvor
da er metrikken i det lokale, tredimensjonale rommet til denne observatøren. Benyttes dette resultatet i det fulle linjeelementet ds2 til tidrommet, kan det nå skrives på det kompakte formen
hvor nå det som var egentid, er blitt utvidet til å være gitt ved
Med disse koordinatene for tid og rom har observatøren dermed etablert et lokalt Minkowski-rom hvor kinematikken er som i spesiell relativitetsteori.
hvis skiven roterer med vinkelhastighet ω. Det første leddet på høyre side har g00 ≠ 0 og representerer sentrifugalkraften som en observatør på skiven vil føle. Den kjennes ut som en tyngdekraft som tvinger han ut fra sentrum til skiven. Sender en observatør på skiven i en posisjon r > 0 og den sender et lyssignal inn mot sentrum av skiven, vil dette være rødforskjøvet. Likedan er det andre leddet et uttrykk for Coriolis-kraften. En observatør på skiven som benytter en standard målestav, vil finne at den har en geometri som er ikke-euklidsk da omkretsen av skiven er større en 2π r.
Det sees også fra den romlige metrikken som i dette eksemplet blir
En observatør som står utenfor skiven vil forklare dette ved at en målestav som ligger i radiell retning på skiven, viser riktig avstand da den ikke utsettes for Lorentz-kontraksjon. Men en målestav som ligger vinkelrett på denne retningen, vil bevege seg med hastigheten v = ωr langs sin egen retning og derfor observeres som kortere enn en stav som ligger i ro. Av denne grunn behøves det flere målestaver for å dekke hele periferien til skiven som derfor må en omkrets > 2π r.
Lokalt aksekors
I hvert punkt i tidrommet kan en firevektor u uttrykkes ved de kontravariante komponentene u μ på basisvektorene eμ til koordinatsystemet, det vil si. Alternativt kan man benytte den duale basis e μ med de tilsvarende kovariante komponentene uμ slik at man har i stedet. De kovariante komponentene av den metriske tensoren er da gitt ved det indre produktet gμν = eμ⋅eν.
hvor nå V μα'  utgjør komponentene av en 4×4 transformasjonsmatrise. Denne basisen tilsvarer den som benyttes i et flatt, Minkowski-rom med metrikk som nå kan skrives som ηα' β' = eα'⋅eβ' . Derfor må transformasjonsmatrisen oppfylle betingelsen
En slik ortonormert basis er et lokalt aksekors eller et vierbein på tysk (og engelsk) da det består av fire akser i et firedimensjonalt tidrom.
Fra den inverse transformasjonsmatrisen med elementer V α'μ  som tilfredsstiller
får man da den tilsvarende sammenhengen
Den inverse transformasjonen av basisvektorene er dermed
For den duale basisen har man da på samme måte at
Enhver vektor eller tensor kan nå dekomponeres i sine komponenter på en slik orthonormert basis. For eksempel, for en firevektor har man
slik at de kontravariante komponentene i denne transformerte basisen er
Er den gitte metrikken gμν diagonal, vil også transformasjonsmatrisen mellom denne og Minkowski-metrikken være diagonal.
Fysiske komponenter
partikkelens fysiske energi. Da nå den metriske komponenten η0'0' = 1 = g00V00'V00', følger det at. Derfor har man at den fysiske energien er gitt ved
Dette er samme uttrykket som følger fra der u er 4-hastigheten til observatøren som foretar målingene.
På samme måte utgjør de romlige komponentene pk' = pkVkk'  partikkelens fysiske 3-impuls p forbundet med energien ved standardrelasjonen
Da dette gir E = m + p2/2m i den newtonske grensen der √g00 = 1 + Φ, reduseres den relativistiske energibevarelsen for partikkelen til det ikke-relativistiske uttrykket
for bevarelse av kinetisk pluss potensiell energi i gravitasjonspotensialet Φ.
Gravitasjonsstråling
Einsteins gravitasjonsligning er ikke-lineær og lar seg ikke løse eksakt i de fleste tilfeller. Men når metrikken gμν(x) til tidrommet skiller seg bare litt fra Minkowski-metrikken  ημν, tar ligningen en lineær form og den forenkles til en lineær bølgeligning. Dette forutsetter at det finnes et globalt koordinatsystem hvor den metriske tensoren kan skrives på formen
hvor avviket eller perturbasjonen må oppfylle hμν << 1. Men disse koordinatene er i alminnelighet ikke entydige. Man kan fremdeles foreta små koordinattransformasjoner av formen x μ → x μ + ξ μ slik at denne oppsplittingen av metrikken vil bevare formen. Det eneste som skjer er at perturbasjonen får en litt annen verdi,
på tilsvarende måte som det elektromagnetiske potensialet Aμ forandres under en gaugetransformasjon. Denne friheten kan man benytte til å pålegge potensialene en ekstra gaugebetingelse. I analogi med Lorenz-gaugen ∂μ Aμ = 0, er det her hensiktsmessig å gjør bruk av Hilbert-gaugen som er definert ved
Med dette valget forenkles Ricci-tensoren til
hvor h = hμμ er sporet av perturbasjonen hμν. Ved å definere det modifiserte tensorfeltet
tar da feltligningen den endelige formen
Harmonisk gravitasjonsbølge
En plan, harmonisk bølge forplanter seg med en bestemt frekvens ω i en viss retning gitt ved en bølgevektor k. Utenfor kilden til bølgen kan man sette Tμν = 0 og bølgeligningen gir direkte at ω = ck. Dette viser at den beveger seg med lyshastigheten c, noe som ble bekreftet i 2017 med meget stor nøyaktighet ved observasjon av gravitasjonsbølgen fra en sammensmelting av to nøytronstjerner.
Hvis man velger denne retningen langs z-aksen, vil den første polariserte moden h+ gi komponentene. Den andre moden h× bidrar kun til de to ikke-diagonale komponentene. Det kvadratiske linjeelementet til et tidrom med en plan gravitasjonsbølge tar derfor formen
Betrakter man en ring av partikler som står vinkelrett på bølgen, vil moden h+ i løpet av en halv periode gi en sammentrekning av ringen i x-retning samtidig som den utvides i y-retning. I neste halvperiode er disse to bevegelsene byttet om. På samme måte gir moden h× tilsvarende utvidelser og sammentrekninger langs to retninger som danner 45° med koordinataksene.
En elektromagnetisk bølge inneholder energi og vil derfor modifisere geometrien til Minkowski-rommet. Ved bruk av Einsteins feltligning kan også denne metriske perturbasjonen beregnes, men det er vanskelig å tenke seg at effekten noensinne vil la seg observere.
Trond Kvitnes
Trond Kvitnes (født 16. februar 1964) er en norsk bueskytter som representerer Moss bueskyttere.
Han vant tre NM-gull og ti NM-medaljer i perioden 2008–2015.
Rødtvet skole
Skolen ligger i et område med variert bebyggelse med eneboliger, rekkehus og boligblokker. I området ligger også noen forretningsbygg og industri. Det er kort vei fra skolen til Lillomarka.
Tilknyttet skolen er også et skolekor, et korps og en fritidsklubb («Stedda») drevet på frivillig basis.
Historie
26. februar 1962 åpnet den nye skolen på Rødtvet. Befolkningsveksten og utbygging av boligblokker i området krevde en ny skole i området. Den første tiden soknet deler Veitvet til Rødtvet skole.
America’s Best Dance Crew (sesong 5)
America's Best Dance Crew, som ofte er kortet ned til ABDC, er et amerikansk tv-show der dansegrupper konkurrerer om å bli USAs beste dansegruppe. Showet er produsert av American Idol-dommer Randy Jackson. ABDC sendes på MTV.
Programleder er tidligere tenor-skuespiller Mario Lopez, og bak-scenen-korrespondant er Layla Kayleigh. Dommere er hiphop-artist og danser Lil Mama, 'N Sync-medlem JC Chasez og r&b-sanger Omarion.
Sesong 5 hadde premiere 28. januar 2010 med 15 grupper på The Regionals. Deretter var det 9 grupper igjen som kjempet om å bli den beste gruppen.
Episode 1 - Regionals: South
5 grupper fra sørlige USA ble utvalgt til The Regionals, og fremførte et nummer til en sang selvvalgt. Dommerne reddet først de to beste gruppene. Så måtte de tre nederste i en battle der de danset 30 sekunder hver. Vinneren av battlen kom videre til The Nationals, sammen med de andre to crewene dommerne utvalgte.
Episode 2 - Regionals: East Coast
5 grupper fra østlige USA ble utvalgt til The Regionals, og fremførte et nummer til en sang selvvalgt. Dommerne reddet først de to beste gruppene. Så måtte de tre nederste i en battle der de danset 30 sekunder hver. Vinneren av battlen kom videre til The Nationals, sammen med de andre to crewene dommerne utvalgte.
Episode 3 - Regionals: West Coast
5 grupper fra vestlige USA ble utvalgt til The Regionals, og fremførte et nummer til en sang selvvalgt. Dommerne reddet først de to beste gruppene. Så måtte de tre nederste i en battle der de danset 30 sekunder hver til «Showdown» av Black Eyed Peas. Vinneren av battlen kom videre til The Nationals, sammen med de andre to crewene dommerne utvalgte.
Uke 2: Musikkvideo-utfordringen
I Music Video Challenge får alle gruppene en musikkvideo med en dansesekvens i, som de må bruke i nummeret sitt. Publikum stemte forrige uke. Mellom de to gruppene som fikk færrest stemmer, valgte dommerne hvem som måtte forlate konkurransen. Dette skjer hver uke framover.
Uke 3: Lady Gaga-utfordringen
Gruppene måtte danse til sanger av Lady Gaga, og måtte hente koreografi, stil, trinn og bevegelser fra hennes musikkvideoer. Grunnet problemer med stemmene, ble ingen grupper eliminert denne uken. To grupper ble eliminert uken etter. På slutten av sendingen valgte dommerne en favorittgruppe som ikke skulle bli eliminert den neste uken, og da valgte de Blueprint Cru.
Uke 4: Disko-utfordringen
I Disco Challenge får alle gruppene en 70-talls diskosang de må danse til, og oppdatere nummeret med et gammeldags dansetrinn.
Uke 5: Usher-utfordringen
Gruppene må danse til sanger av Usher, og må hente koreografi, stil, trinn og bevegelser fra hans musikkvideoer. Gruppene fikk også en spesiell utfordring de måtte importere i nummeret, som de fikk høre av Usher.
Uke 6: Magi-utfordringen
Magic Challenge går ut på at gruppene må lage en sinnssyk illusjon mens de fremfører nummeret sitt. Sendingen åpnet med et fellesnummer koreografert av Rosero McCoy, Tabitha og Napoleon D'umo.
Uke 7: Hiphopnasjon-utfordringen
I Hip Hop Nation Challenge må gruppene danse dansestiler fra nasjoner i USA. Alle gruppene danser til samme sanger. Spesielle gjester fra tidligere sesonger kom og hjalp dem med å lære stilene. Denne uken mixet Swizz Beatz sangene, i stedet for District 78.
Siste sjanse-utfordringen
I Last Chance Challenge får gruppene møte musikkprodusenten Swizz Beatz og lage en sang med dem de skulle danse til hvis de kom til finalen.
Uke 8: Finale
I finalen kom alle gruppene tilbake og fremførte med de(n) andre gruppen(e) fra regionen de kom fra, samt at finalistene danset sammen, og at vinneren ble avslørt, og danset et seiersnummer. Dommerne valgte sin favorittregion og gav dem deres sang. Dette var den finalen der stemmene var mest lik noen gang i ABDCs historie.
Spesialepisode: Vinnerne gjør en god gjerning
Det ble sendt en ekstraepisode der alle vinnerne kom tilbake og opptrådte. I begynnelsen av sendingen danset alle vinnerne til «All I Do Is Win» av DJ Khaled.
Black Point (Bahamas)
Black Point er et av de 31 distriktene i Bahamassamveldet.
Spania under EM i svømmesport 2018
Spania deltok under EM i svømmesport 2018 i Glasgow i Storbritannia fra 3. til 12. august 2018.
Tur-retur Blues
Tur-retur Blues er et musikkalbum med Oddvar Torsheim, utgitt den 20. mars 2000.
Landhockey under Sommer-OL 1988
Landhockey var med på det olympiske programmet for 16. gang under OL-1988 i Seoul.
Hausen bybanestasjon
Große Nelkenstraße er en stasjon på Frankfurts undergrunnsbane.
Poulnabrone Dolmen
Poulnabrone Dolmen eller Poulnabronedyssen (irsk: Poll na Brón) er en forhistorisk dysse (engelsk: dolmen) i karstlandskapet Burren i grevskapet Clare i Irland. Den står på et av de mest øde og høyeste punktene i regionen. Dyssen kan dateres tilbake til neolittisk tid (bondesteinalderen), sannsynligvis mellom 4200 og 2900 f.Kr. Dyssen består av tre stående steiner som støtter en tung horisontal dekkstein på om lag fire meter. Like ved er det en varde. Poulnabronedyssen er den mest kjente og mest fotograferte av de rundt 172 dyssene i Irland.
Karstsettingen i området er dannet av kalkstein som ble dannet for rundt 350 millioner år siden. Dyssen ble bygget av neolittiske bønder, som valgte stedet enten for ritualer, som en territoriell markør eller som et kollektivt gravsted. Dyssen var opprinnelig dekket av jord, og dens dekkstein dekket av en varde, men det er kun de store steinene som står igjen, som skjelettet av den opprinnelige graven.
18. serierunde i Bundesliga 2020/21
18. runde i Bundesliga 2020–2021 startet fredag 22. januar 2020 med kampen mellom og, runden avsluttet søndag 24. januar med kampen mellom og
Poulnabrone Dolmen
Stedet ble arkeologisk undersøkt i 1986 og på nytt i 1988, men ingen fotografiske bevis på dette er tilgjengelig. Det ble funnet 33 menneskelige levninger, av dem var det voksne og barn, foruten et spedbarn som ble gravlagt langt senere under bronsealderen. Det ble også funnet forskjellige stein- og beingjenstander som antagelig ble lagt ned samtidig med de døde. Både de menneskelige levningene og gravobjektene er datert til mellom 3800 f.Kr. og 3200 f.Kr.
18. serierunde i Bundesliga 2020/21
Kampfakta
Fredag 22 januar <div id="Borussia Mönchengladbach v Borussia Dortmund"> '''Lørdag 23. januar''' '''Søndag 24. januar''' <div id="Schalke 04 v Bayern München"> <div id="Hoffenheim v Köln">
Poulnabrone Dolmen
Navn
Poulnabrone er en engelsk fonetisk transkripsjon av irske Poll na Brón. Brón er genitiv kasus av det irske ordet bró, som betyr «kvern», slik at navnet betyr «Kvernsteinens hull». Det er noen ganger feilaktig oversatt som Hole of Sorrows, «Sorgenes hull» (Poll na mBrón).
Lokalisering og formål
Poulnabronedyssen ligger i et steinete område i det avsidesliggende og høytliggende distriktet Poulnabrone i sognet Kilcorney, nær R480-veien, 8 km sør for Ballyvaughan. Det er godt utenfor grensene til Burren nasjonalpark, i motsetning til noen informasjonskilder som antyder noe annet. Plasseringen ville ha vært vanskelig tilgjengelig på det tidspunktet den ble bygget, og den ble sannsynligvis brukt som et senter for ritualer til langt inn i bronsealderen. Det er også bevis på at den var i bruk selv inn i tidlig middelalder. Den kan også ha tjent som en territoriell markør i det neolittiske landskapet, i en betydelig posisjon som er allment synlig fra hele veien og nær den viktige nord-sør-ruten fra Ballyvaughan Bay sørover til regionen der Kilnaboy nå står. Det er mulig at innbyggerne i bosetningene nær det som nå er Kilnaboy reiste strukturen for å avgrense den nordlige grensen til deres territorium, selv om den også ble brukt til begravelser.
Utforming
Poulnabronedyssen er den største irske steinaldergraven etter Brownshill Dolmen i grevskapet Carlow. Den ligger på restene av en haug, og består av platelignende tablåformet dekkstein som er rundt 4 meter lang, 2 meter til 3 meter bred og 30 cm tykk. Uvanlig for dysser av denne typen, skråner dekksteinen mot vest. Kammerets «tak» dannet av denne enorme dekksteinen er støttet av to sett med slanke stående parallelle steiner og ortostater (oppreiste plater), hver ca. 2 meter høye, som markerer inngangen og støtter dekksteinen fra bakken, og således skaper et kammer som smalner østover. Dens varde strekker seg i gjennomsnitt 3 meter fra kammeret.
Karbondatering indikerer at graven sannsynligvis var i bruk som gravsted mellom 3800 og 3200 f.Kr. Funnene er nå på Clare Museum i Ennis, utlånt fra Irlands nasjonalmuseum.
Utgravninger
En spiralformet sprekk på den østlige portalsteinen ble oppdaget av en lokal i 1985. Ettersom sprekken ble antatt å destabilisere graven, ble to faser av bevaring gjennomført, begge overvåket av Ann Lynch, senior irsk regjeringsarkeolog ved National Monuments Service. Dyssen ble demontert, og den sprukne steinen erstattet under utgravninger i 1986 og 1988.
Menneskelige levninger
Mange av beinene viste tegn på leddgikt i overkroppen, og barnas tenner viste tegn på sykdom og underernæring. I de fleste tilfeller indikerte patologien og den fysiske tilstanden til levningene liv brukt i hardt fysisk arbeid, og en levetid som tok slutt før fylte 30 år, til tross for teorien om at disse tilsynelatende var høytstående individer. To av likene viser bevis på store skader: en hodeskalle og brystkasse med deprimerte brudd, leget før døden, og et voksent mannlig hoftebein, gjennomboret av spissen av et steinprosjektil og ikke leget, noe som betyr at skaden ikke skjedde mye før dødstidspunktet. Likene hadde blitt stående andre steder for å dekomponere - på et beskyttet sted, ettersom ingen av beinene viser tegn til merker av dyretenner. Kun de bare og blottlagte knoklene ble da tatt hit og deponert. Ettersom noen av dem viser brennmerker, kan de ha blitt rituelt renset av ild på forhånd.
I bronsealderen (ca. 1750 til 1420 f.Kr.), det vil si veldig mye senere, ble en nyfødt baby gravlagt rett utenfor inngangen til steingraven.
Bevaring og turisme
Området er relativt uberørt, til tross for at det er en populær turistattraksjon. Et tau gir en barriere mellom turister og dyssen for å bevare de gamle steinene, og turistene anmodes om ikke går utover denne barrieren eller berører dyssen.
En stor parkeringsplass ble åpnet i 2007 av Clare County Council for å håndtere trafikkproblemer forårsaket av biler eller busser som parkerte i den smale veien, veiledet av en beregning fra 2005 som satte antallet årlige besøkende til 200 000. Det var en del motsetninger i ønsker i 2007 og det oppsto friksjoner da Ann Lynch, arkeologen som ledet utgravingen av stedet, krevde at fasiliteter for de besøkende skulle reduseres for å bevare «den åndelige kvaliteten på landskapet rundt graven.»
Kiloliter
Kiloliter er en enhet for måling av volum, avledet fra SI-systemet. Symbolet for kiloliter er kl. En kiloliter er tusen liter, som er lik en kubikkmeter.
Kiloliter er en lite brukt enhet. Enheten kubikkmeter, som representerer det samme volumet, brukes i stedet.
1 kiloliter er lik:
1 kiloliter er, i forhold til andre, avledede enheter, lik:
Og motsatt:
Na blizkom rasstojanii
Na blizkom rasstojanii (originaltittel: На близком расстоянии) er en russisk film fra 2021, regissert av Grigorij Dobrygin.
Handling
Midt under en pandemi finner Inga, en anerkjent skuespillerinne, en sentral-asiatisk migrant som ligger på dørstokken hennes. Mannen er bevisstløs. Med fare for å bli syk, lar Inga den unge mannen flytte inn sammen med henne.
Dave Beasant
David John Beasant (født 20. mars 1959 i Willesden i London) er en engelsk tidligere fotballspiller mest kjent fra sine perioder hos Wimbledon, Chelsea og Nottingham Forest, men også fra flere mindre opphold hos ulike engelske klubber. Beasant fikk to landskamper for i 1989 og deltok blant annet som tredjemålvakt i troppen til VM i fotball 1990 uten å få spille noen kamper.
Klubbkarriere
Beasant startet sin karriere hos amatørklubben Edgware Town, men meldte overgang til tredjedivisjonslaget Wimbledon FC i 1979. Han fikk sin førstelagsdebut for klubben den 12. januar 1980 i en kamp mot Blackpool FC, men rykket ned med klubben ved sesongslutt. Beasant etablerte seg fast på førstelaget i de påfølgende sesongene, hvor klubben slet med å stabilisere seg og rykket både opp og ned. Fra 1983 til 1986 rykket klubben opp fra tredjedivisjon til førstedivisjon (nivå en). Wimbledon spilte seg frem til finalen i FA-cupen i 1988 og møtte Liverpool FC i finalen, hvor Beasant med kapteinsbindet blant annet reddet straffe fra Liverpools John Aldridge og hjalp laget til å vinne 1–0.
Som målvakt var Beasant kjent for sine lange utspark, som passet spillestilen til «The Crazy Gang» (populistisk kallenavn på Wimbledon) på 1980-tallet. Han tok også frispark høyt på banen og posisjonerte seg ofte i en slags sweeper-rolle når anledningen bød seg. Som følge av dette kunne Wimbledon ofte flytte laget og ballpresset høyere opp på banen. Med sine prestasjoner for Wimbledon ble han ettertraktet blant større klubber, og i juni 1988 ble han solgt videre til Newcastle United FC for 750 000 pund, noe som da var nasjonal overgangsrekord for en målvakt. Hos Newcastle ble han kun én sesong, og han kunne ikke hindre at klubben rykket ned til andredivisjon ved sesongslutt siden han allerede i januar 1989 meldte overgang til Chelsea.
Hos Chelsea etablerte han seg fast på førstelaget, men etter to målvaktstabber mot Norwich City FC i september 1992 uttalte manager Ian Porterfield i pressen at Beasant hadde spilt sin siste kamp for klubben. Etter at Porterfield forlot klubben fikk han igjen tilbake plassen på førstelaget. Etter at Glenn Hoddle tok over som ny manager for Chelsea mistet han igjen plassen i troppen, men denne gang til fordel for den russiske målvakten Dmitri Kharine og hans reservemålvakt Kevin Hitchcock. Beasant ble lånt ut til klubbene Grimsby Town og Wolverhampton, samtidig som så seg om etter en ny klubb, og i november 1993 valgte han å signere for Southampton FC som erstatning for Tim Flowers.
Beasant etablerte seg på førstelaget og var med på å hjelpe laget og manager Alan Ball opp fra nedrykksstriden i 1993/1994-sesongen. I den påfølgende sesongen mistet han igjen førstelagsplassen til fordel for Bruce Grobbelaar, men fikk den tilbake i sesongens sluttfase. Etter at Ball dro videre til Manchester City FC fikk han fornyet tillit av Alan Balls erstatter Dave Merrington og hjalp laget til å sikre plassen i Premier League med bedre målforskjell enn Manchester City, som dermed rykket ned. I 1995/1996-sesongen ble han skadeforfulgt, og manager Graeme Souness valgte derfor å hente andre målvakter som Chris Woods (på lån) og omsider permanente erstattere som Maik Taylor i januar og Paul Jones sommeren 1997.
I august 1997 gikk Beasant på lån til Nottingham Forest, og i november samme år ble overgangen gjort permanent. Hos Forest rykket han ned fra Premier League kun en sesong etter at laget rykket opp, men beholdt plassen på laget og spilte i alt 139 kamper frem til august 2001, da han ble hentet til kystklubben Portsmouth som erstatter for avdøde Aaron Flahavan. Her spilte han kun én sesong før turen gikk videre på utlån til Tottenham Hotspur og siden til Bradford City og Wigan Athletic. Hans siste aktive rolle i en klubb var for Brighton & Hove Albion i førstedivisjon i 2003, selv om han også stod oppført som aktiv spiller for Fulham sesongen etter. Etter at han la opp som aktiv fotballspiller gikk han i rollen som målvaktstrener for Fulham og under Lawrie Sanchez, som var hans tidligere kollega fra tiden i Wimbledon.
Landslagskarriere
Beasant fikk sin landslagsdebut for i 1989. Han ble tatt ut i troppen til VM i fotball 1990 som tredjemålvakt bak Peter Shilton og Chris Woods, og fikk dermed ingen kamper i mesterskapet. Opprinnelig var han ikke tiltenkt en plass i troppen, men ble kalt inn av landslagstrener Bobby Robson da David Seaman hadde pådratt seg en håndskade. Etter at Graham Taylor tok over som landslagssjef etter verdensmesterskapet fikk han ikke flere landskamper for England.
Røyse Ultra
Røyse Ultra er et årlig ultraløp som arrangeres på Røyse i Hole kommune. Løpet ble arrangert første gang i 2015, og arrangeres i april.
Løpet er 8 x 10 km, ved at de løper Hytteplanmila åtte ganger gjennom et døgn. Det løpes da 10 kilometer hver tredje time, så løpet er et ultraintervalløp.
Pålsmesse
Pålsmesse (på norsk også Pål med bogen og Pål skytter) er en kristen festdag som feires 25. januar. Dagen markerer apostelen Paulus' omvendelse til kristendommen, slik denne er beskrevet i Apostlenes gjerninger.
I norsk folketro het det at arbeide som ble påbegynt denne dagen ville mislykkes. Viste sola seg denne dagen, ble det en god sommer. Den er merket av på primstaven.
Historie
Festen har sin opprinnelse i Frankrike på slutten av det 6. århundre. Den ble innstiftet i forbindelse med translasjon av noen av hans relikvier dit. Før dette fantes det en annen translasjonsfest, i forbindelse med overføringen av relikvier fra katakombene til kirken St. Paulus utenfor murene i Roma. Men fra det 6. århundre utviklet den seg i en slik retning av tranlasjonen ble skjøvet i bakgrunnen, og omvendelsen ble satt i sentrum. I Roma ble festen innført på 1000-tallet.
Referanser
Conversione di Paolo
Kreis Dresden-Land
Kreis Dresden-Land var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Dresden.
Kretsen ble dannet av det tidligere Amtshauptmannschaft Dresden, som ble opprettet i 1874 i kongeriket Sachsen. I 1939 ble den omdøpt til Landkreis Dresden. Kretsen grenset til Kreis Meißen og Kreis Kamenz. Fra 1945 til 1950 økte byområdet Dresden betraktelig i areal på bekostning av den tidligere landkretsen. Av deler av det gamle distriktet ble den nye Kreis Freital og Kreis Dresden-Land dannet i 1952, mens områdene omkring Radeburg fra Kreis Großenhain ble overført til Kreis Dresden-Land. På dette tidspunktet utgjorde Kreis Dresden-Land en krets sør, vest og øst for Dresden. Kretsen var 357 km² og hadde 112.900 innbyggere.
Etter Tysklands gjenforening fortsatte den å eksistere fra 1990 til 1996 innenfor Fristaten Sachsen som Landkreis Dresden-Land.
I forbindelse med kretsreformen i Sachsen i 1994 og 1996 klaget kretsen på forslaget om sammenslåing med Landkreis Meißen til Fristaten Sachsens forfatningsdomstol. Domstolen avslo imidlertid klagen, og den 1. januar 1996 ble kretsen slått sammen med Landkreis Meißen til den nye kretsen Landkreis Meißen som eksisterte frem til 2008. Kommunen Schönfeld-Weißig ble slått sammen med byen Dresden den 1. januar 1999.
Andre kjente byer i kretsen, ved siden av Dresden, var Radebeul, Radeberg og Radeburg.
Skarbøvik kirke
Skarbøvik kirke er en arbeidskirke fra 1995 på øya Hessa i Ålesund kommune. Kirken har 150 sitteplasser. Fasaden består for en stor del av teglstein og glass, og ved siden av kirken står en støpul.
Kirken drives av en stiftelse.
Det er ikke kirkegård på stedet.
Mina låter på mitt sätt
Mina låter og mitt sätt er et svensk musikkalbum med Benny Borg, utgitt i 1976.
Carl Iversen
Carl Langballe Iversen (født 5. mars 1899 i Randers, død 26. mai 1978) var en dansk samfunnsøkonom, rektor og professor.
Iversen var utdannet som cand.polit. i 1923, fikk "universitetets guldmedalje" i 1925, og ble dr.polit. i 1935. Fra 1939 til 1967 var han professor i statsvitenskap og samfunnsøkonomi ved Københavns Universitet. I perioden 1958-66 var han også rektor for Københavns Universitet. Carl Iversen var den første "overvismand" for Det Økonomiske Råd 1962-69.
Normalnyj tolko ja
Normalnyj tolko ja (originaltittel: Нормальный только я) er en russisk film fra 2021, regissert av Anton Bogdanov.
Handling
Direktør Igor Novozjilov forsøker å gjøre alt han kan for å alle sammen til å reise videre, men til ingen nytte. I tillegg kommer også friske barn fra fattige familier til leiren.
Ambonus
Ambonus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, mørkt brunlige trebukker. Antennenene er betydelig lengre enn kroppen. Pronotum har rundede sider uten tenner på sidene. Dekkvingene er avsmalnende bakover med lyse flekker, og ender i en spiss.
Utbredelse
Slekten er utbredt i Mellom- og Sør-Amerika, fra Honduras i nord til Argentina i sør.
Arkitekturåret 1940
Dødsfall
|| arkitekt ||align=center| ||align=center|1867 ||
Slovenia under EM i svømmesport 2018
Slovenia deltok under EM i svømmesport 2018 i Glasgow i Storbritannia fra 3. til 12. august 2018.
Totalforsvaret av Sverige
Totalforsvaret av Sverige, eller Totalförsvaret, er betegnelsen på all den samfunnsviktige virksomhet som skal bedrives i Sverige i tilfelle av krig, inklusive militær virksomhet (militært forsvar) og sivil virksomhet (sivilforsvar). Dette innebærer at det sivile og militære forsvarets virksomheter samvirker i felles totalforsvarsoperasjoner, med formål å beskytte og sikre samfunnsviktige funksjoner. Det kan eksempelvis gjelde skyddsobjekt som Sveriges riksdag og Göteborgs havn.
Etter annen verdenskrig så man innen det svenske forsvaret et større behov enn tidligere av å få de ulike myndighetene til å samvirke for forsvaret av Sverige. Totalforsvaret besto i begynnelsen av blant annet Överstyrelsen för ekonomiskt försvar, Psykologiska försvaret og Krigsmakten.
Bevakningsansvariga myndigheter har ansvar for å forberede og organisere totalforsvarets virksomheter i samråd med Försvarsmakten og Myndigheten för samhällsskydd och beredskap.
Det overgripende målet for totalforsvaret er ifølge Riksdagens inriktningsbeslut «''att ha förmåga att försvara Sverige mot väpnat angrepp och värna vår säkerhet, frihet, självständighet och handlingsfrihet. Verksamhet inom totalförsvaret ska kunna bedrivas enskilt och tillsammans med andra, inom och utom landet.''»
Forhøyet beredskap
Med formål å styrke rikets forsvarsevne kan regjeringen fatte beslutning om å forhøye beredskapen. Dette kan skje med anledning av krig utenfor Sveriges grenser, om Sverige riskerer å havne i krig eller om Sverige nettopp har vært i krig. Beredskapen kan da forhøyes til enten skjerpet beredskap eller høyeste beredskap. Ved skjerpet beredskap skal kommuner, landsting og i visse tilfeller også private foretak (såkalte K-företag) vidta åtgärder kring bemanning, resurshållning och planering i den utsträckning staten kräver. Vid högsta beredskap, det tillstånd som infaller om Sverige befinner sig i krig, omfattar totalförsvaret all den samhällsverksamhet som ska bedrivas, exempelvis logistik och hushållning.
I fredstid bedrives totalforsvarsplanlegging der de berørte aktørene forbereder og planlegger for å kunne virke i forhøyet beredskap og ytterst i krig. Hver myndighet skal i sin virksomhet beakta totalforsvarets krav.
Totalforsvarsplikt
Alle svenske statsborgere og alle personer som er bosatt i Sverige er, fra det år de fyller 16 år til og med det år de fyller 70 år, totalforsvarspliktige. Den som er totalforsvarspliktig er pliktige å medvirke i mønstring og i totalforsvaret. Det innebærer blant annet at man ved behov må gjennomføre verneplikt, sivilplikt eller almen tjenestegjøringsplikt.
Verneplikten omfatter kun svenske statsborgere fra det år de fyller 19 år til og med det år de fyller 47 år.
Klo
Leddyr
Klør finnes normalt hos leddyr. Kloleddet hos leddyr kalles chela (plural chelae) på latin. Det er det ytterste leddet på foten. Et bein med et kloledd heter chelipeds. Her er normalt et par klør unguiculus. Disse kan være ubetydelige, små, eller kraftige med store haker, som hos lusefluene. Hos noen (fluer), finnes det to små puter (pulvilli) og hos en delgruppe av fluene er det i tillegg en ekstra midtstilt «pute» (empodium) eller en «hårbørste» (arolium). Hos enkelte arter er kloleddet lite, mens andre har kraftige klør. Det kan være tilbakedannet eller lite utviklet. Særlig arter som graver i jorden har ofte velutviklede kloledd, ofte i kombinasjon med utvekster på beina. Slik som hos enkelte biller i gruppen skarabider
Begrepet benyttes også om gripeorganene til enkelte leddyr, som kloreker, krabber og skorpioner.
Ljottsjik
Ljottsjik (originaltittel: Лётчик) er en russisk film fra 2021, regissert av Renat Davletjarov.
Handling
Historien finner sted i begynnelsen av den store patriotiske krigen. Filmen forteller om piloten Nikolaj Komlev, som beseiret en tysk stridsvogn-kolonne - men flyet hans blir skutt ned.
Nikolaj var i stand til å lande flyet sitt i nærheten av en skog, men han forstår plutselig at problemene hans bare så vidt har begynt.
Marco Rossi
Marco Rossi (født 9. september 1964) er en italiensk fotballtrener og tidligere fotballspiller som er landslagstrener for.
The Goon Show
The Goon Show var et britisk humorprogram på radio som ble sendt på BBC fra 1951 til 1960. Hovedforfatter og programleder var Spike Milligan. Blant andre medvirkende var Peter Sellers og Harry Secombe.
Programmet representerte en absurd og surrealistisk humor som gjelder som en av impulsene til Monty Python.
Palantír
De syv palantírene ble spredd utover nordariket og sørriket (Arnor og Gondor). Steinene var plassert i Orthanc (tårnet i Jarnagard), i Minas Anor (gammelt navn på Minas Tirith), Minas Ithil (gammelt navn på Minas Morgul), i Osgiliath, på Amon Sûl (Blåstertopp) og i Annúminas. Den syvende steinen var plassert i Elostirion, det høyeste av de tre tårnene på Tårnåsene, men denne skuet først og fremst mot havet.
I det tredje tideverv gikk steinene i nordariket tapt i krigen mot Angmar. I en borgerkrig falt steinen i Osgiliath i storfloden Anduin, og da Minas Ithil ble tatt av nazgûl ble det farlig å bruke de resterende steinene, fordi ingen var sikker på om Sauron hadde Ithil-steinen eller ikke. Denne steinen ble antageligvis ødelagt i Barad-dûrs fall. I det fjerde tidevervet kunne Kong Elessar (Aragorn) bare bruke Orthanc-steinen, fordi steinen i Minas Tirith ikke kunne brukes etter Denethors selvmord.
Chute-du-Diable vannkraftverk
Chute-du-Diable vannkraftverk er en demning og et vannkraftverk i elva Peribonka River, ovenfor dennes utspring i Saint-Jean-sjøen i Québec, Canada. Det har en installert total vannkrafteffekt på 224 MW. Kraftverket stod ferdig i 1952, og utnytter et fall (hydraulic head) på 33,5 meter.
Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er metallelskapet Rio Tinto Alcan, og anlegget støtter aluminiumsindustrien i området.
Rundt Saint-Jean-innsjøen (Lac Saint-Jean), som får tilsig fra Peribonka River og gir tilsig videre til Saguenay River, ligger følgende demninger med hvert sitt tilhørende vannkraftverk, regnet ovenfra og nedover vassdraget:
Red Blooded Woman
«Red Blooded Woman» er en pop og R&B-sang skrevet av de britiske låtskriverne Johnny Douglas og Karen Poole, og spilt inn av Kylie Minogue til hennes niende studioalbum Body Language. Det ble også produsert av Douglas og fikk en blandet mottakelse fra kritikere. Singelen kom på førsteplass i Romania, topp fem i Australia og Storbritannia, og topp ti i Danmark, Irland og Spania.
Utgivelser og listeplasseringer
«Red Blooded Woman» ble utgitt i Storbritannia den 1. mars 2004, og debuterte som nummer fem på singellista. «Red Blooded Woman» tilbrakte til sammen ni uker på topp 75 i Storbritannia. Utenfor Storbritannia ble sangen også vellykket. Grunnet god mottakelse av Minogues tidligere utgivelser, ble «Red Blooded Woman» utgitt i USA til suksess på Billboard-listene. Minogue hadde tidligere blitt en suksess i danseklubber med «Can't Get You Out of My Head» og «Slow». Sangen ble imidlertid ingen suksess på Billboard Hot 100.
Musikkvideo
Videoen ble filmet i Los Angeles i 2003, og har Minogue på en motorvei i en trafikkork. Hun forlater bilen og går rundt på motorveien. Minogue kommer til en annen bil og skifter klær inni den. Iført en rød topp og skjørt, forlater Minogue bilen og fortsetter å gå rundt på motorveien til natten kommer.
US Open 1969 (tennis)
US Open 1969 i tennis ble spilt på gress i Forest Hills i New York mellom 28. august og 7. september.
Scud
Scud er et populært navn på taktiske ballistiske missiler produsert av Sovjetunionen under den kalde krigen og som ble eksportert til flere andre land, blant annet Irak og Libya. Navnet skriver seg tilbake til NATO-kallenavnet på SS-1 Scud, men ble senere brukt av media også om andre sovjetiske ballistiske missiler og kopier av disse.
Scudmissilet ble spesielt kjent for verden under Gulfkrigen (1991). Saddam Hussein brukte Scudmissiler til å beskyte Israel, i håp om at de skulle bli med i krigen slik at koalisjonen som USA hadde bygget opp ville slå sprekker. For å motvirke dette utplaserte USA patriotmissiler i Israel, for å skyte ned innkommende Scudmissiler.
ATP
ATP kan vise til: